Publication: Magyar Közlöny
Issue: MK-2003-43 (Year: 2003, Number: 43)
Era: 1990-2004
Section: [2. számú melléklet a 28/2000. (IX. 21.) OM rendelethez]
Paragraph Index: 606

10. évfolyam Vegyipari szakmai alapozó ismeretek 111 óra Vegyipari szakmai alapozó gyakorlatok 148 óra Elmélet és gyakorlat 259 óra VEGYIPARI SZAKMAI ALAPOZÓ ISMERETEK 9–10. évfolyam Célok és feladatok A szakiskolákban 9–10. évfolyamon folyó szakmai alapozó oktatás keretében egy szakmacsoport közös szakmai (elméleti és gyakorlati) ismereteinek nyújtása; készségek, képességek fejlesztése folyik. A szakmai alapozó oktatás keretében a tanulók az általános szakmai elméleti ismeretek elsajátítása mellett megismerkednek a kiválasztott szakmacsoporttal, a felhasznált anyagokkal, megismerik a szakmacsoportba tartozó szakképesítéseket, és felkészülnek az Országos Képzési Jegyzékben szereplõ konkrét szakképesítés kiválasztására. A Vegyipari szakmai alapozó ismeretek oktatásának célja a szakmacsoport közös elméleti ismereteinek nyújtása, a készségek, képességek fejlesztése, a jellemzõ munkamûveletek, felhasznált anyagok, a szakmacsoport szakképesítéseinek bemutatása. A tananyag oktatásának feladata, hogy továbbfejlessze és erõsítse a tanulók eddig megszerzett képességeit, készségeit, bõvítse, rendszerezze és mélyítse el a közismereti tantárgyak keretében tanult ismereteket, alapozza meg a vegyipari mûszaki szemléletet. A vegyipar gyakorlatias, sokszínû, tartalmas, aktív tanulói magatartást és tanulási élményeket is eredményezõ bemutatásával keltse fel, és folyamatosan tartsa fenn a tanulók érdeklõdését a szakmai tevékenységek és elméleti alapjaik iránt, bizonyítsa be számukra az ágazat jelentõségét, fejlõdési tendenciáit. Adjon átfogó tájékozottságot a vegyiparban alkalmazott legáltalánosabb természettudományos, környezetvédelmi, mûszaki és elméleti ismeretekrõl, a technikai eszközökrõl, berendezésekrõl, tevékenységekrõl. Ismertesse a legfontosabb gépelemeket és ezek alkalmazási lehetõségeit, rendszerezze és bõvítse a tanulók mûszaki rajzi ismereteit, gyakoroltassa a rajzolást, rajzolvasást. Adjon alkalmakat, teremtsen feladathelyzeteket a szakmacsoport szakképesítéseinek munkaköreiben szükséges magatartás kialakulásához, a tanulási és szakmai motiváció fejlesztéséhez, megerõsítéséhez. Mutassa be a szakmacsoportban dolgozók tevékenységét, a vegyipari pályák sajátosságait, távlatait. Segítse a tanulókat leendõ szakmai szerepük kiválasztásában, megfogalmazásában, egyéni életpályájuk reális megtervezésében. A „B” változatú kerettanterv célja az elméleti ismeretek és a szakképzésbe való belépéshez szükséges készségek megalapozása. Fejlesztési követelmények A tananyag tanulása során fejlõdjenek a tanulók szakmai tantárgyak tanulásához szükséges képességei, így különösen a tapasztalatszerzés és ismeretalkalmazás képessége, a kreativitás, a szóbeli, írásos, valamint rajzi kommunikációs képességek. A tantárgyi tevékenység során a tanulók szokjanak hozzá a tanuláshoz, az önálló és produktív feladatmegoldáshoz, érezzék meg a tanulási eredmények, sikerek értékét, örömét, folyamatosan erõsödjék a tanulási és szakmai motiváció, váljon tudatos döntéssé a szakmaválasztás. Ismerjék meg, fogadják el és tudatosan alkalmazzák a szakmai tevékenységek végzéséhez szükséges magatartási szabályokat, magatartásformákat. A szakmai tanulmányi tevékenység által alakuljon ki, fejlõdjön és erõsödjön a szakmához, a választott munkához, életpályához való kötõdésük. A tanulók lássák meg a környezet, a technika, a szakma mögött az embert és a természetet, tiszteljék azok értékeit. A tanulók legyenek képesek a feladatok megoldásában, valamint a további szakmai tanulmányaik során alkalmazni a tanult ismereteket, eljárásokat, módszereket, ismerjék fel az anyagok tulajdonságait, felhasználási lehetõségeit, tudásuk alapján tudjanak véleményt alkotni tényekrõl, információkról, tudják a tapasztalataikat összevetni a tanult ismereteikkel, elemezni adott szempontok szerint.

Source: https://magyarkozlony.hu/hivatalos-lapok/69faaa30923f18c966333a63b79ab2d66a83adbc/dokumentumok/05042b60c96755fdec94db0ecfff17417a66413f/letoltes